ขออนุญาตปรึกษาคุณค่ะ ซึ่งตั้งแต่เดือน 28 พย 62 ผ่าตัดกรีดเอ็นร้อยหวายไปขนาด1/3 ของเอ็น และมีการผ่าตัดเอาเหล็กที่ดามกระดูดออกบริเวณข้อเท้าตาตุ่มขึ้นมาประมาณ 2 นิ้วครึ่ง และตอนนี้ยังไม่ๆด้ลงน้ำหนักเลยค่ะ อยากทราบว่าตอนใช้เวลาเท่าไหร่ค่ะ ถึงสามารถลงน้ำหนักได้ เรื่องจากวันที่ 12 ธค 62 นัดแต่พยาบาลทำนัดผิดจึงไม่ได้พบด้วยค่ะ ขออนุญาตปรึกษาคุณเพื่อไขคำตอบให้หนูด้วยนะค่ะ ขอบค่ะ
สวัสดีครับ สำหรับเรื่องเอ็นร้อยหวายฉีกขาดหลังการผ่าตัดนั้น แพทย์ผู้เชี่ยวชาญด้านศัลยกรรมกระดูกจะทำการประเมินเส้นเอ็นและกระดูกเป็นระยะๆ เพื่อจัดโปรแกรมกายภาพบำบัดสำหรับแต่ละบุคคลครับโดยปกติในช่วง 2-3 สัปดาห์แรกหลังผ่าตัด แพทย์ผู้เชี่ยวชาญมักจะแนะนำไม่ให้ลงน้ำหนักใดๆเลย เพื่อหลีกเลี่ยงอาการปวดหรืออาการบาดเจ็บซ้ำ และ เพื่อให้เอ็นที่เสียหายนั้นประสานตัวให้ดีที่สุด ซึ่งถ้าผ่าตัดวันที่ 28 พ.ย. การมาตรวจติดตามในช่วง 12 ธ.ค. ก็จะเป็นช่วงที่แพทย์ผู้เชี่ยวชาญจะประเมินพอดีครับหลังจากนั้น ถ้าแพทย์ผู้เชี่ยวชาญเห็นว่าหลังผ่าตัดช่วงแรกไม่มีปัญหา ในช่วง 3-8 สัปดาห์หลังผ่าตัด แพทย์ผู้เชี่ยวชาญอาจจะอนุญาตให้ค่อยๆลงน้ำหนักได้เล็กน้อย โดยมีไม้ค้ำยันช่วยครับหากเส้นเอ็นสมานกันดี ในช่วง 8-12 สัปดาห์หลังผ่าตัด แพทย์ผู้เชี่ยวชาญอาจจะมีความเห็นให้ใส่รองเท้าปกติได้ และลงน้ำหนักได้ตามปกติ แต่ก็ยังไม่ควรออกวิ่ง หรือเล่นกีฬาหนักๆในช่วงนี้ครับทั้งนี้ หากเป็นนักกีฬาอาชีพ อาจจะเข้าโปรแกรมกายภาพบำบัดต่อเนื่อง กว่าจะไปลงแข่งได้ แต่หากเป็นคนทั่วไป แพทย์มักจะอนุญาตให้เล่นกีฬาปกติหลัง 6 เดือนไปแล้วครับอย่างไรก็ดี โปรแกรมนี้เป็นเพียงแผนคร่าวๆเท่านั้น เพราะแต่ละคนจะมีระยะการฟื้นตัวที่ต่างกัน ดังนั้นการลงน้ำหนักอาจจะช้าหรือเร็วกว่านี้ก็ได้ครับ ขึ้นอยู่กับการประเมินของแพทย์ผู้เชี่ยวชาญดังนั้น หากไม่ได้พบแพทย์ในวันที่ 12 ธ.ค. แนะนำให้ ทำนัดใหม่กับทางโรงพยาบาล เพื่อให้แพทย์ผู้เชี่ยวชาญประเมินอาการและวางแผนกายภาพบำบัดต่อไป จะเป็นการดีที่สุดครับ